War (album benda U2)
<s>War je treći studijski album irskog rock sastava U2.</s><s>Izdala ga je kuća Island Records 1983.</s><s>Album se smatra U2-ovim prvim otvoreno političkim albumom, što zbog pjesama poput "Sunday Bloody Sunday" i "New Year's Day", što zbog naslova, koji je rezultat bendovog pogleda na svijet u to vrijeme; Bono je izjavio da je "rat, izgleda, bio motiv 1982."</s>

<s>U2 su snimali album od rujna/septembra do studenog/novembra 1982. u Windmill Lane studiju, po treći put zaredom sa Steveom Lillywhiteom kao producentom.</s><s>Iako su se glavne teme njihovih prethodnih albuma Boy i October bile adolescencija, odnosno duhovnost, "War" se usredotočio na fizičke aspekte rata, kao i emocionalne posljedice.</s><s>Glazbeno, album je grublji od prethodnih.</s><s>Opisan je kao album u kojem je bend "pretvorio sam pacifizam u križarski rat."</s>

<s>War je bio komercijalni uspjeh, zbacivši Thriller Michaela Jacksona s vrha ljestvica i postavši U2-ov prvi album koji je dosegao prvo mjesto u Ujedinjenom Kraljevstvu.</s><s>U SAD-u je došao do 12. mjesta i postao njihov prvi zlatno-certificirani album u toj zemlji.</s><s>Iako su ga britanski kritičari loše primili, War je kasnije dobio pohvale.</s><s>2012. godine, album se našao na 223. mjestu najboljih albuma svih vremena po izboru časopisa Rolling Stone.</s><s>Album je pratila War turneja do kraja 1983.</s>

<s>Popis kompozicija</s>

<s>1993. godine, Mobile Fidelity Sound Lab je remasterirao album i izdao ga kao posebni zlatni CD.</s><s>Ovo izdanje ima blago drugačija vremena trajanja: "Seconds" traje 3:22, čime je dodano 11.5 sekundi u break sekciji (koja počinje oko 2:03), dok "Like a Song…" traje 5:00, čime je produljen završetak sa 4:45.</s>

<s>Remasterirano izdanje iz 2008.</s><s>Nakon remasteriranog reizdanja albuma "The Joshua Tree" 2007., pojavile su se glasine da bi U2 izdali slično izdanje albuma "War", zajedno s albumima "Boy" i "October".</s><s>To je potvrđeno na U2.com 9. travnja/aprila 2008.</s><s>Remasterirani album je izdan 21. srpnja/jula 2008. u Ujedinjenom Kraljevstvu, a u SAD-u idući dan.</s><s>Izašao je u tri različita formata:</s>

<s>Standardni format: jedan CD s remasteriranim zvukom i obnovljenim omotom.</s><s>Uključuje knjižicu na 16 stranica s prethodno neobjavljenim fotografijama, cijelim tekstovima pjesama i novim napomenama Nialla Stokesa.</s><s>Svih 10 pjesama je isto kao u prethodnom izdanju albuma.</s><s>Deluxe format: standardni CD (vidjeti gore) i bonus CD.</s><s>Bonus CD sadrži B-strane, pjesme izvedene uživo i raritete.</s><s>Uključuje i knjižicu na 32 stranice s prethodno neobjavljenim fotografijama, cijelim tekstovima pjesama, novim napomenama Nialla Stokesa i Edgeove napomene o bonus materijalu.</s><s>Vinilni format: remasterirani album na vinilnoj ploči od 180 grama s obnovljenim omotom.</s>

<s>Bonus CD</s>

<s>Osoblje 
U2
Bono – glavni vokal, dodatna gitara
The Edge – gitara, klavir, lap steel, prateći vokal, glavni vokal u pjesmi "Seconds," bas i gitara u pjesmi "40"
Adam Clayton – bas gitara, osim u pjesmi "40"
Larry Mullen, Jr. – bubnjevi</s>

<s>Dodatno osoblje
Kenny Fradley – truba u pjesmi "Red Light"
Steve Wickham – electrična violina u pjesmama "Sunday Bloody Sunday" i "Drowning Man"
The Coconuts: Cheryl Poirier, Adriana Kaegi, Taryn Hagey, Jessica Felton – prateći vokali u pjesmama "Like a Song…", "Red Light" i "Surrender"</s>

<s>Izvori 
Napomene</s>

<s>Vanjske poveznice</s>

<s>War na U2.com</s>

<s>Albumi 1983.</s><s>Albumi benda U2</s>

